**SÚŤAŽNÉ PODKLADY**

**Zákazka s názvom „Technologický celok: Inovatívna automatizovaná technológia výroby sladu“ na dodanie tovarov,** vyhlásená „dotovanou osobou“ ktorej verejný obstarávateľ poskytne viac ako 50 % alebo 50 % a menej finančných prostriedkov, realizovaná podľa Usmernenia Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020.

1. **Identifikácia prijímateľa zadávajúceho zákazku:**

Názov: Tatranská sladovňa s.r.o

Sídlo: Murgašova 1, 058 80 Poprad

IČO: 36497622

Kontaktná osoba: Ing. Norbert Cehelský, konateľ spoločnosti

Tel.: +421 915 949 001

e-mail: cehelsky@pilsberg.sk

1. **Predmet zákazky:**

Predmetom zákazky je dodanie tovaru - strojnej technológie „Technologický celok: Inovatívna automatizovaná technológia výroby sladu“.

Podrobný opis zákazky je vymedzený v projektovej dokumentácii, ktorá tvorí prílohu č. 1 výzvy na predkladanie ponúk a súťažných podkladov. Obsahom projektovej dokumentácie je Technická správa, Výpis a technická špecifikácia technológie projektu a Výkresová dokumentácia.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Obstarávané zariadenie musí byť nové (nie použité, ani repasované). Ak by sa niektorá z technických požiadaviek odvolávala na konkrétneho výrobcu, výrobný postup, obchodné označenie, patent, typ, krajinu, oblasť alebo miesto pôvodu alebo výroby, obstarávateľ umožní nahradiť takýto výrobok ekvivalentným výrobkom pod podmienkou, že ekvivalentný výrobok bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené a schválené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej, alebo vyššej kvalite.

1. **Rozdelenie predmetu zákazky na časti:**

Zákazka nie je rozdelená na časti. Ponuku je možné predložiť iba na celý predmet zákazky. Odôvodnenie: Jedná sa o obstaranie jedného technologického celku.

1. **Miesto dodania predmetu zákazky**:

Tatranská sladovňa, s.r.o., Murgašova 1, 058 80 Poprad, parc. č. KN-C 1501/32, súpisné číslo budovy 4021

1. **Lehota na dodanie alebo dokončenie predmetu zákazky:**

Do 12 mesiacov odo dňa doručenia vystavenej objednávky kupujúcim na základe kúpnej zmluvy uzatvorenej s víťazným uchádzačom.

1. **Finančný zdroj**

Vlastné zdroje obstarávateľa a dotačné zdroje z Programu rozvoja vidieka SR 2014 - 2020.

1. **Obchodné podmienky**

Návrh kúpnej zmluvy tvorí prílohu č. 3 tejto výzvy. Zmluvu do cenovej ponuky nevypĺňajte, slúži len pre informatívne účely. Zmluvu uzatvorí objednávateľ s víťazným uchádzačom v lehote viazanosti ponúk.

1. **Lehota na predkladanie ponúk, spôsob predloženia ponúk, obsah a náležitosti ponuky:**
2. 20.11.2023 do 10:00 hod.
3. predkladanie ponúk prostredníctvom systému JOSEPHINE (<https://josephine.proebiz.com/sk/tender/49095/summary> )

cenová ponuka sa predkladá v písomnej podobe elektronicky vo formáte Excell a zároveň aj ako sken originálu, opečiatkovaná a podpísaná uchádzačom (štatutárom/-mi – spôsobom konania podľa obchodného registra), alebo splnomocneným zástupcom uchádzača (v tom prípade je nutné spolu s ponukou predložiť aj sken originálu úradne overeného splnomocnenia). Uchádzač v ponuke uvedie svoje kompletné kontaktné a identifikačné údaje. Na prípravu cenovej ponuky slúži preddefinované tlačivo „Cenová ponuka\_Preddefinovaný formulár“, ktoré tvorí prílohu č. 2 tejto výzvy, a ktoré uchádzač vyplní. Účelom preddefinovaného tlačiva je porovnateľnosť jednotlivých cenových ponúk z hľadiska splnenia požadovaných technických parametrov a dodržanie požadovanej detailnosti položiek. Súčasťou ponuky je aj uchádzačom vyplnený (s uvedenými cenami) a potvrdený „Rozpočet elektroinštalácia“, ktorý tvorí prílohu č. 2.1 výzvy, ktorý uchádzač predkladá opäť aj vo formáte Excell aj ako sken originálu opečiatkovaný a podpísaný. Uchádzač v ponuke uvádza ceny bez DPH, v prípade že uchádzač nie je platca DPH uvedie to v ponuke v časti poznámky.

Ďalšie požadované doklady, ktoré tvoria súčasť ponuky:

c.1) Doklady preukazujúce splnenie podmienok účasti týkajúcich sa osobnostného postavenia:

* Doklady ktorými uchádzač preukáže, že je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky.
* Doklad o tom, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Obstarávateľ nevyžaduje od potenciálnych dodávateľov doklad o oprávnení realizovať predmet zákazky a rovnako nevyžaduje doklad o tom, že uchádzač nemá uložený zákaz účasti vo verejnom obstarávaní. Obstarávateľ si predmetné náležitosti overí v procese vyhodnotenia cenových ponúk z verejne dostupných registrov.

Uchádzač v rámci ponuky predloží „Čestné vyhlásenie“, ktorého vzor je Prílohou č.4 Výzvy na predloženie ponúk.

c.2) Doklady preukazujúce splnenie podmienok účasti týkajúcich sa finančného a ekonomického postavenia:

 NEVYŽADUJE SA

c.3) Doklady preukazujúce splnenie podmienok účasti týkajúcich sa technickej alebo odbornej spôsobilosti:

 NEVYŽADUJE SA

c.4) Súhlas so spracovaním osobných údajov

Uchádzač v rámci svojej ponuky predkladá svoj súhlas so spracovaním osobných údajov – vyplnená príloha č. 5 výzvy na predkladanie ponúk.

1. Doručená ponuka môže byť zahrnutá do vyhodnotenia len za predpokladu, že jej obsah zodpovedá všetkým podmienkam definovaným vo výzve na predloženie ponúk, obsahuje všetky náležitosti definované vo výzve na predkladanie ponúk a bude predložená v lehote určenej vo výzve na predkladanie ponúk.
2. Jazyk ponuky – akceptujú sa doklady a dokumenty ponuky v slovenskom alebo českom jazyku. Ak má uchádzač sídlo mimo územia Slovenskej republiky, doklady a dokumenty musia byť predložené v pôvodnom jazyku a súčasne musia byť úradným prekladom preložené do slovenského jazyka okrem dokladov predložených v českom jazyku.
3. **Dátum a čas vyhodnotenia ponúk:**

Vyhodnotenie ponúk sa uskutoční dňa 20.11.2023 o 11:00 hod.

1. **Zaslanie informácie o výsledku vyhodnotenia ponúk:**

Obstarávateľ zašle všetkým zúčastneným uchádzačom informáciu o výsledku vyhodnotenia ponúk v termíne do 5 pracovných dní odo dňa vyhodnotenia predložených ponúk.

1. **Kritéria na hodnotenie ponúk:**

Najnižšia cena v EUR bez DPH. Poradie uchádzačov sa určí vzostupne od najnižšej ceny v EUR bez DPH po najvyššiu. Víťazným uchádzačom zákazky resp. časti zákazky sa stane ten uchádzač, ktorého ponuka bude mať najnižšiu cenu v EUR bez DPH. V prípade že uchádzač nie je platca DPH uvedie to v ponuke a vyhodnocuje sa jeho celková konečná cena.

1. **Lehota viazanosti ponúk:**

Do 31.12.2023

V Poprade dňa: 06.11.2023

Ing. Norbert Cehelský Ing. Ladislav Lazár

konateľ spoločnosti konateľ spoločnosti